Τρόι Σιβάν

Ο Τρόι Σιβάν Μέλλετ (γεννημένος στις 5 Ιουνίου 1995), περισσότερο γνωστός ως Τρόι Σιβάν (Troye Sivan), είναι Αυστραλός τραγουδιστής, τραγουδιστής, ηθοποιός και προσωπικότητα του YouTube. Ως ηθοποιός, έχει ενσαρκώσει τη νεαρότερη εκδοχή του ομώνυμου χαρακτήρα στη ταινία των X-Men του 2009 υπό τον τίτλο X-Men Origins: Wolverine (2009), ενώ υποδύθηκε τον κύριο χαρακτήρα της τριλογίας ταινιών Spud. Ο Σιβάν πραγματοποιούσε, επίσης, τακτικά βίντεο στο YouTube, ενώ, στις 2 Απριλίου 2016, αριθμούσε άνω των 4 εκατομμυρίων εγγεγραμμένους χρήστες και άνω των 241 εκατομμυρίων προβολών συνολικά.

Στις 15 Αυγούστου 2014, ο Σιβάν κυκλοφόρησε το πρώτο του EP μέσω σημαντικής δισκογραφικής εταιρείας, υπό τον τίτλο TRXYE, το οποίο έφτασε έως τον αριθμό 5 του U.S. Billboard 200. Το πρώτο single από το συγκεκριμένο EP, υπό τον τίτλο "Happy Little Pill", έφτασε ως τον αριθμό 10 στα charts της Αυστραλίας. Στις 4 Σεπτεμβρίου 2015, ο Σιβάν κυκλοφόρησε το δεύτερο EP του μέσω σημαντικής δισκογραφικής εταιρείας, υπό τον τίτλο Wild. Το πρώτο του studio album, υπό τον τίτλο Blue Neighbourhood, κυκλοφόρησε στις 4 Δεκεμβρίου. Το πρώτο του single, υπό τον τίτλο "Youth", αποτέλεσε το πρώτο single του Σιβάν που εισήλθε στο Top 40 της κατάταξης Billboard Hot 100, φτάνοντας έως την 23η θέση.

Το βίντεό του, "The 'Boyfriend' Tag", σε συνεργασία με τον επίσης vlogger Τάιλερ Όουκλι τους απέφερε ένα Teen Choice Award στα πλαίσια της κατηγορίας "Choice Web Collaboration". Τον Οκτώβριο του 2014, το Time συμπεριέλαβε τον Σιβάν στην κατηγορία "25 Most Influential Teens of 2014".

 Προσωπική ζωή 
Ο Σιβάν γεννήθηκε στο Γιοχάνεσμπουργκ της Νότιας Αφρικής, ως υιός των Λορέλ και Σον Μέλλετ. Η οικογένειά του μετακόμισε στην Αυστραλία όταν ο ίδιος ήταν ηλικίας δύο ετών, λόγω της αυξανόμενης εγκληματικότητας στη Νότια Αφρική. Ο Σιβάν κατοικεί, σήμερα, στο Περθ της Δυτικής Αυστραλίας, μαζί με τους γονείς του και τρία αδέρφια του, τους Στιλ, Τάιντ και Σέιτζ. Ο πατέρας του είναι κτηματομεσίτης, ως προς το επάγγελμα, ενώ η μητέρα του είναι νοικοκυρά. Είναι Εβραίος, καθώς ο πατέρας του κατάγεται από εβραϊκή οικογένεια, ενώ η μητέρα του ασπάστηκε τον Ιουδαϊσμό. Ο Σιβάν φοίτησε στο Κάρμελ Σκουλ έως το 2009, όταν και ξεκίνησε εξ αποστάσεως εκπαίδευση. Το μεσαίο όνομα του Τρόι είναι "Σιβάν", ενώ το χρησιμοποιεί ως καλλιτεχνικό ψευδώνυμο.

Ο Σιβάν είναι ανοιχτά γκέι. Πραγματοποίησε δημόσια το coming out του μέσω βίντεο που δημοσίευσε στο YouTube στις 7 Αυγούστου 2013. Ο ίδιος πραγματοποίησε το coming out του ενώπιον της οικογένειάς του τρία χρόνια προ της ανάρτησης του βίντεό του. Πάσχει από μια ήπια μορφή του συνδρόμου Μάρφαν.

 Μουσική 
Ο Τρόι Σιβάν τραγούδησε τις χρονιές 2006, 2007 και 2008 για το αυστραλιανό Channel Seven Perth Telethon. Η παρουσίαση του το 2006 περιελάμβανε ένα ντουέτο με τον νικητή του Australian Idol, Guy Sebastian. Κατάφερε να φτάσει μέχρι τους τελικούς του StarSearch 2007. Έκανε το ντεμπούτο του με το άλμπουμ Dare to Dream που κυκλοφόρησε τον Φεβρουάριο του 2008.Το CD περιλαμβάνει πέντε τραγούδια : "There's a Hero", "Angels Brought Me Here", "Somewhere Over the Rainbow", "Unsung Hero" and "The Prayer". Δύο χρόνια αργότερα άνοιξε το τραγούδι "We Are The World 25 for Haiti (εκτέλεση του Youtube)", μια συνεργασία πενήντα εφτά καλλιτεχνών, παραγωγής της  Lisa Lavie, για την συλλογή χρημάτων για τα θύματα του σεισμού στην Αϊτή το 2010. Το Δεκέμβριο του 2012 έγραψε το "The 2012 song", ένα δικό του τραγούδι στο οποίο λέει την ιστορία της χρονιάς από την δική του οπτική γωνία. Στις 5 Μαΐου του 2013 έγραψε το τραγούδι 'The Fault in Our Stars' εμπνευσμένος από το ομώνυμο βιβλίο του John Green. Πριν την δημοσίευση του μουσικού βίντεο στο Youtube ανάρτησε το τραγούδι στο Tumblr. Στο διάστημα μιας νύχτας έλαβε περισσότερα από 100,000 σχόλια που υποστήριζαν την δημιουργία μουσικού βίντεο. Τα γυρίσματα του βίντεο έγιναν στο νοσοκομείο "Princess Margaret Hospital for Children" στη Δυτική Αυστραλία με δύο κοπέλες που υποφέρουν από καρκίνο, την Kimmy και την Montana. Στις 29 Δεκεμβρίου του 2013 δημοσίευσε το "The 2013 song" ανάλογο με αυτό του 2012

 Ηθοποιία 
Το 2007 ο Sivan πρωταγωνίστησε ως Όλιβερ Τουίστ σε μια παραγωγή της Oliver! στο θέατρο Regal.

Τον Φεβρουάριο του 2008, ο Sivan υποδύθηκε τον νεαρό James Howlett στην ταινία X-Men Origins: Wolverine. Πήρε τον ρόλο όταν ένας πράκτορας του Hollywood είδε βίντεο του Troye στο Youtube από τις εμφανίσεις του στο Telethon. Τον ίδιο χρόνο έλαβε μέρος στην αυστραλιανή ταινία μικρού μήκους Betrand the Terrible.

Το 2009 κέρδισε τον πρωταγωνιστικό ρόλο στην ταινία Spud, κινηματογραφική προσαρμογή του μυθιστορήματος του νοτιοαφρικανού συγγραφέα John van de Ruit. Τα γυρίσματα έλαβαν χώρα στη Νότιο Αφρική το 2010 για ενάμιση περίπου μήνα από Μάρτιο μέχρι Απρίλιο.

Τον Ιούνιο του 2012 επέστρεψε στη Νότιο Αφρική για τη δεύτερη ταινία της σειράς Spud που προβλήθηκε στη Νότιο Αφρική στις 2 Ιουνίου του 2013. Την επόμενη μέρα ξεκίνησαν τα γυρίσματα του Spud 3 το οποίο αναμένεται την 1 Δεκεμβρίου 2014.

 Social Media 
Το Σεπτέμβριο του 2012 ο Sivan ξεκίνησε να δημιουργεί εβδομαδιαία βίντεο στο Youtube όπου από το 2007 ανέβαζε μόνο βίντεο στα οποία ο ίδιος τραγουδούσε. Ο Sivan αυτή τη στιγμή έχει περισσότερους από 3,500,000 συνδρομητές και περισσότερες από 200,500,000 προβολές των βίντεο του. Το κανάλι του περιλαμβάνεται στα κορυφαία 20 κανάλια youtube στην Αυστραλία.

Άλλα social media του Sivan έχουν επίσης πολλούς "πιστούς οπαδούς". Το Δεκέμβριο του 2013 ο λογαριασμός του στο Twitter είχε περισσότερους από 702,000 ακόλουθους, ο λογαριασμός του στο Instagram περισσότερους από 649,00, ενώ στο Facebook έχει περισσότερα από 445,000 likes. Στο 2021, έχει περίπου 12 εκατομμύρια ακόλουθους στο Instagram και 9 εκατομμύρια στο Twitter. Όπως πολλοί άλλοι συνάδελφοι του Sivan στο Youtube, ξοδεύει αρκετό χρόνο για να επικοινωνεί με τους φίλους του σε αυτές τις σελίδες για να ενδυναμώσει τις σχέσεις του με τους φαν του.

Τέλος, διατηρεί λογαριασμό στο Tumblr.

 Φιλμογραφία 

 Ταινίες 

ΈτοςΤίτλοςΡόλοςΣημειώσεις2009X-Men Origins: WolverineΝεαρός James Howlett2010Betrand the TerribleAceΤαινία μικρού μήκους2010SpudJohn "Spud" Milton2013Spud 2: The Madness ContinuesJohn "Spud" Milton2014Spud 3: Learning to FlyJohn "Spud" Milton2018Boy ErasedΓκάρι

 Τηλεόραση 

ΈτοςΤίτλοςΣημειώσεις2006–08Perth TelethonΠρώτος εμφανιζόμενος2007Star SearchΦιναλίστ2015The Tonight Show Starring Jimmy FallonΜουσικός καλεσμένος2016The Ellen DeGeneres ShowΜουσικός καλεσμένος σε ειδική εκπομπή γενεθλίων της Έλεν ΝτεΤζένερις2016The Late Late Show with James CordenΜουσικός καλεσμένος + Συνέντευξη2016The Tonight Show Starring Jimmy FallonΜουσικός καλεσμένος

 Θέατρο 

ΈτοςΤίτλοςΡόλοςΣημειώσεις2007Oliver!Όλιβερ ΤουίστRegal Theatre2010Waiting for GodotΑγόριHis Majesty's Theatre

 Δισκογραφία 

 Δίσκοι 
 Blue Neighbourhood (2015)
Bloom (2018)
In A Dream (2020)

 Περιοδείες 
 Troye Sivan Live (2015)
 Blue Neighbourhood Tour (2016)
 Suburbia Tour (2016)

 Βραβεύσεις και υποψηφιότητες 

ΈτοςΥποψηφιότηταΒραβείοΑποτέλεσμαΠαρ. 2011 Ο ίδιος 2011 South African Film and Television Awards - Best Lead Actor in a Feature Film 2014 Ο ίδιος 2014 Teen Choice Awards - Choice Web Star: Male   "The Boyfriend Tag" με τον Τάιλερ Όουκλι 2014 Teen Choice Awards - Choice Web Collaboration   Ο ίδιος 2014 NewNowNext Awards - Best New Social Media Influencer (Male)  2015Ο ίδιος APRA Music Awards of 2015 - Breakthrough Songwriter of the Year   2015 YouTube Music Awards   2015 Nickelodeon Kids' Choice Award - Favorite Aussie/Kiwi Internet Sensation  2015 MTV Europe Music Awards - Artist on the Rise  2016Ο ίδιος 26th GLAAD Media Awards - Outstanding Music Artist   2016 iHeartRadio Music Awards - Biggest Triple Threat   2016 iHeartRadio Music Awards - Best Cover Song  Youth  2016 Teen Choice Awards - Choice Music Single: Male   Ο ίδιος 2016 Teen Choice Awards - Choice Music: Breakout Artist  Τριλογία Blue Neighbourhood 2016 MTV Video Music Awards - Breakthrough Long Form Video   Blue Neighbourhood ARIA Music Awards of 2016 - Album of the Year   ARIA Music Awards of 2016 - Best Male Artist   ARIA Music Awards of 2016 - Best Pop Release   "Youth"  ARIA Music Awards of 2016 - Song of the Year   YOUTH Acoustic (Sydney Session) ARIA Music Awards of 2016 - Best Video   Τρόι Σιβάν και Άλεξ Χόουπ ARIA Music Awards of 2016 - Producer of the Year   ARIA Music Awards of 2016 - Engineer of the Year  Ο ίδιος2016 MTV Europe Music Awards - Best Australian Act2016 MTV Europe Music Awards - Best Worldwide Act 2017Ο ίδιος2017 Nickelodeon Kids' Choice Awards - Favourite #FamousBritish LGBT Awards 2017 - Best Music ArtistWild feat. Alessia Cara2017 Radio Disney Music Awards - Best Crush SongΟ ίδιος2017 APRA Music Awards - Breakthrough Songwriter of the Year "Youth" – Άλεξ Χόουπ, Τρόι Σιβάν, Μπραμ Ίνσκορ, Αλεξάντρα Χιούζ, Μπρετ ΜακΛάφλιν2017 APRA Music Awards – Pop Work of the YearΟ ίδιος28th GLAAD Media Awards - Stephen F. Kolzak Awardhttp://www.out.com/popnography/2017/3/28/troye-sivan-will-be-youngest-person-ever-receive-glaads-stephen-f-kolzak-awardMPS Online Awards - Favorite New Artist

 Παραπομπές 

 Εξωτερικοί σύνδεσμοι 




Κατηγορία:Αυστραλοί τραγουδιστές
Κατηγορία:Γκέι ηθοποιοί
Κατηγορία:Γκέι μουσικοί
Κατηγορία:Εβραίοι τραγουδιστές
Κατηγορία:ΛΟΑΤ Εβραίοι
Κατηγορία:ΛΟΑΤ μουσικοί από την Αυστραλία
Κατηγορία:ΛΟΑΤ YouTubers
Κατηγορία:Video bloggers
Κατηγορία:Αυστραλοί ηθοποιοί
Κατηγορία:ΛΟΑΤ πρόσωπα από την Αυστραλία